Byggekunst
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Norske arkitekturinstitusjoner
Byggekunst er et norsk arkitekturtidsskrift, eiet og utgitt av Norske arkitekters landsforbund. Tidsskriftet endret i 2007 navn til Arkitektur N.
Byggekunst ble grunnlagt 1919, som medlemsblad for Norske Arkitekters Landsforbund. Det hadde i 2019 et opplag på 6700 og utgis med seks nummer årlig. Tidsskriftet utgis i samarbeid med Norske interiørarkitekter og møbeldesigneres landsforening og Norske Landskapsarkitekters Forening. Arkitektur N er medlem av Fagpressen og utgis i henhold til Redaktørplakaten.Tidsskriftets formål er «å fungere som arkitektfagets vindu mot omverdenen, som et registreringssted for arkitektonisk interessante byggverk og prosjekter, som et forum for arkitektfaglig utvikling og være en ressurs for det offentlige ordskifte om arkitektur». Tidskriftets redaktører Alf Krohn (1919–1929)  Sverre Poulsen (1930–32)  Sverre Poulsen og Andreas Nygaard (1933)  Andreas Nygaard (1934–37)  Andreas Nygaard og Eyvind Alnæs (1938) Eyvind Alnæs (1939–nr. 1-5/1941, 1945–50)  Olav S. Platou (1951–nr. 2/1952) Harald Klem og Annemor Meinstad (1952–nr. 2/1953)  Odd-Stein Anderssen (1953– 1962)  Per Cappelen (nr. 1-2/1963)  Kjell Lund (nr. 3-4/1963)  Håkon Mjelva (nr. 5/1963) Christian Norberg-SchuIz (nr. 6/1963–nr. 4/1973)  Dag Rognlien (nr. 5/1973–nr. 4/1974), Christian Norberg-SchuIz (nr. 5/1974– 1975) Christian Norberg-SchuIz og Willy Sveen (1976–77) Christian Norberg-SchuIz (1978) Tore Brantenberg, Sven Erik Svendsen og Peter Butenschøn (1979–81) Tore Brantenberg, Ketil Kiran og Sven Erik Svendsen (1982)  Ulf Grønvold (1983–nr. 2/1993) Kjell Norvin (nr. 3/1993–nr. 8/1993)  Bjørn Larsen (1994–2003) Ingerid Helsing Almaas (2004–2018) Gaute Brochmann (2018-)  Eivind Alnæs utga Byggekunst nr. 1–3 /1941. Han laget også nr. 4/5 1941, men denne utgaven ble ikke sendt ut før nazistene overtok NAL. Etter overtakelsen ble nummeret utsendt med klistrelapp over utgiverfeltet på baksiden, med teksten: Ansvarlig redaktør: Rikslederen. Det ble utgitt 12 nr. av Byggekunst i årene 1942–1944, med disse redaktører: Øystein Orre Eskeland (1942–43) og Finn R. Ditlefsen (1944). Les mer i Store norske leksikon arkitektur i Norge Litteratur Byggekunst 1980 s. 189 og Odd Brochmann: – disse arkitektene, Oslo 1986, s. 76. Byggekunsts 75-års jubileumsnr. 1/1994 ss. 1–59, særlig: Christian Norberg-Schulz: Gratulerer, s. 2; Mette Eggen: 75-åring verd å satse på, s. 2; Dag Rognlien: Byggekunst 1919–1994, ss. 24–56; Kjell Norvin: Byggekunst – arkitektfagblad eller kultivert arkitekturmagasin? ss. 57–59, Ole Wiig i «Byggekunst» 1994 s. 207, N. R. Øvsthus i «Byggekunst» 1994 ss.324–25.